CELEX: 52013DP0107
Language: fi
Date: 2013-04-16 00:00:00
Title: Euroopan parlamentin päätös 16. huhtikuuta 2013 Jürgen Creutzmannin parlamentaarisen koskemattomuuden pidättämistä koskevasta pyynnöstä (2013/2016(IMM))

5.2.2016   
            
            
               FI
            
            
               Euroopan unionin virallinen lehti
            
            
               C 45/98
            
         P7_TA(2013)0107
   Jürgen Creutzmannin parlamentaarisen koskemattomuuden pidättämistä koskeva pyyntö
   Euroopan parlamentin päätös 16. huhtikuuta 2013 Jürgen Creutzmannin parlamentaarisen koskemattomuuden pidättämistä koskevasta pyynnöstä (2013/2016(IMM))
   (2016/C 045/17)
   
      Euroopan parlamentti, joka
   
               —
            
            
               ottaa huomioon Jürgen Creutzmannin parlamentaarisen koskemattomuuden pidättämistä koskevan, Saksan liittotasavallan oikeusministeriön 15. tammikuuta 2013 välittämän pyynnön, joka liittyy Frankenthalin (Saksa) syyttäjänvirastossa vireillä olevaan asiaan ja josta ilmoitettiin täysistunnossa 17. tammikuuta 2013,
            
         
               —
            
            
               on kuullut Jürgen Creutzmannia työjärjestyksen 7 artiklan 3 kohdan mukaisesti,
            
         
               —
            
            
               ottaa huomioon Euroopan unionin erioikeuksista ja vapauksista tehdyssä pöytäkirjassa N:o 7 olevan 9 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan,
            
         
               —
            
            
               ottaa huomioon Euroopan unionin tuomioistuimen 12. toukokuuta 1964, 10. heinäkuuta 1986, 15. ja 21. lokakuuta 2008, 19. maaliskuuta 2010 ja 6. syyskuuta 2011 antamat tuomiot (1),
            
         
               —
            
            
               ottaa huomioon Saksan perustuslain (Grundgesetz) 46 artiklan,
            
         
               —
            
            
               ottaa huomioon työjärjestyksen 6 artiklan 2 kohdan ja 7 artiklan,
            
         
               —
            
            
               ottaa huomioon oikeudellisten asioiden valiokunnan mietinnön (A7-0107/2013),
            
         
               A.
            
            
               toteaa, että Frankenthalin syyttäjänvirasto on pyytänyt Euroopan parlamentin jäsenen Jürgen Creutzmannin parlamentaarisen koskemattomuuden pidättämistä rikosoikeudellisen tutkintamenettelyn käynnistämiseksi;
            
         
               B.
            
            
               toteaa, että syyttäjänviraston pyyntö liittyy Saksan rikoslain 229 pykälään perustuvaan rikostutkintamenettelyyn, joka koskee huolimattomuudesta johtunutta vammantuottamusta;
            
         
               C.
            
            
               toteaa, että Euroopan unionin erioikeuksista ja vapauksista tehdyn pöytäkirjan 9 artiklan mukaan Euroopan parlamentin jäsenillä on oman valtionsa alueella kansanedustajille myönnetty koskemattomuus;
            
         
               D.
            
            
               toteaa, että Saksan perustuslain 46 pykälän 2 momentin mukaan liittopäivien jäsen voidaan saattaa vastuuseen rangaistavasta teosta ainoastaan parlamentin suostumuksella, lukuun ottamatta tapauksia, joissa jäsen on tavattu itse teosta tai seuraavan päivän kuluessa;
            
         
               E.
            
            
               katsoo siksi, että parlamentin on pidätettävä Jürgen Creutzmannin parlamentaarinen koskemattomuus, mikäli häntä koskeva tutkinta aiotaan suorittaa;
            
         
               F.
            
            
               katsoo, että Euroopan unionin erioikeuksista ja vapauksista tehdyn pöytäkirjan 9 artiklan ja Saksan perustuslain 46 pykälän 2 momentin mukaan Jürgen Creutzmannin parlamentaarisen koskemattomuuden pidättämiselle ei ole estettä;
            
         
               G.
            
            
               katsoo siksi, että kyseisessä tapauksessa on aiheellista pidättää parlamentaarinen koskemattomuus;
            
         
               1.
            
            
               päättää pidättää Jürgen Creutzmannin parlamentaarisen koskemattomuuden;
            
         
               2.
            
            
               kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Saksan liittotasavallan toimivaltaiselle viranomaiselle ja Jürgen Creutzmannille.
            
         
      (1)  Asia 101/63, Wagner v. Fohrmann ja Krier, tuomio 12.5.1964 (Kok. 1964, s. 387, Kok. Ep. I, s. 203), asia 149/85, Wybot v. Faure ym., tuomio 10.7.1986 (Kok. 1986, s. 2391, Kok. Ep. VIII, s. 729), asia T-345/05, Mote v. parlamentti, tuomio 15.10.2008 (Kok. 2008, s. II-2849), yhdistetyt asiat C-200/07 ja C-201/07, Marra v. De Gregorio ja Clemente, tuomio 21.10.2008 (Kok. 2008, s. I-7929), asia T-42/06, Gollnisch v. parlamentti, tuomio 19.3.2010 (Kok. 2010, s. II-1135) ja asia C-163/10, Patriciello, tuomio 6.9.2011 (Kok. 2011, s. I-7565).